ตอนเย็นเวลาเดินผ่านร้านก๋วยเตี๋ยวเนื้อพรเจริญ มักจะได้กลิ่นหอมๆ ของน้ำซุปเนื้อที่ลอยมาเตะจมูกทุกครั้ง จนวันนี้อดใจไม่ไหวต้องเดินเลี้ยวเข้าไปลิ้มลอง

เนื่องจากเป็นมื้อเย็นเลยสั่งมาเบาๆ เป็นเส้นหมี่น้ำเนื้อเปื่อย (เบาตรงไหน? - -") รอแค่แป๊บเดียวก็มาเสิร์ฟอยู่ตรงหน้า หอมเตะจมูกมาก เนื้อเปื่อยอัดแน่นมาเต็มชามพร้อมด้วยถั่วงอกลวกและผักกาดหอม 

ปกติแล้วเวลาทานก๋วยเตี๋ยวจะชอบปรุงให้แซ่บๆ น้ำส้มโชกๆ พริกเยอะๆ  น้ำปลานิดหน่อย แต่พอลองชิมน้ำซุปในชาม มันกลมกล่อมมากกก หอมเครื่องเทศ พริกไทย ไม่ต้องปรุงก็อร่อยแล้ว แต่ขอใส่พริกเพิ่มความเผ็ดนิดหนึ่ง ส่วนเนื้อเปื่อยนี่ไม่ต้องพูดถึง ตุ๋นมาจนเปื่อยแทบไม่ต้องเคี้ยวเลย เผลอแป๊บเดียวซดน้ำซะจนเกลี้ยงชาม

การเดินทางมาที่ร้านไม่ยากเลยค่ะ เข้ามาทางรัชดาซอย 3 (ซอยสถานทูตจีน) เข้ามาประมาณ 150 เมตร จะเจอสี่แยกขวามือเป็น 7-11 ให้เลี้ยวมาทางซ้ายประมาณแค่ 10 เมตร ร้านอยู่ทางซ้ายมือ ไม่มีที่จอดรถนะคะ แนะนำให้เดินหรือนั่งมอเตอร์ไซค์รับจ้างจะสะดวกกว่า